**Notă explicativă**

**la proiectul de decizie *”*Cu privire la acceptarea donației**

**unei autospeciale de intervenție în situații de urgență”**

În urma colaborării Consiliului Raional Ungheni cu Organizațiile membre ale rețelei internaționale ”Operation Village Roumain” (OVR International, OVR Belgia, OVR Franța, OVR Romania), în baza Acordului de colaborare între rețeaua OVR și Consiliul Raional Ungheni din 2014, s-a identificat posibilitatea de a efectua donația unei autospeciale de intervenție în situații de urgență cu tracțiune integrată pentru a fi utilizată în situații de urgență în zona Cula.

Autocamionul este oferit de către Primăria comunei Plaintel, Côtes-d'Armor, Franța prin intermediul Asociației ”Les Amis de Constanța” și rețeaua OVR.

Caracteristicile tehnice: autocamion cu cisternă pentru stingerea incendiilor IVECO, de tip 4x4, este fabricat în 1988, fost în utilizare, parcursul 21000 km, corespunde necesităților de intervenții pentru localitățile din regiunea Cula.

Asociațiile sus menționate și-au asumat partea considerabilă de cheltuieli pentru transportarea autospecialei la Ungheni. Din partea Consiliului Raional Ungheni se solicită 1000 euro (echivalent a 20000 lei) pentru asigurarea unei mici parți din aceste cheltuieli.

Alocarea acestei contribuții se va efectua din mijloacele financiare prevăzute în bugetul raional pentru anul 2024.

Impactul pe termen lung al proiectului va consta în crearea premizelor și oportunităților de consolidare a capacităților de intervenție în situații de urgență și sporirea calității acestora, cât și promovarea parteneriatelor transnaționale pentru dezvoltare durabilă a raionului Ungheni.

**Şef Centrul de Resurse Violeta PETRE**

**şi Atragere a Investiţiilor**