**NOTA INFORMATIVĂ**

**la DECIZIA CONSILIULUI RAIONAL UNGHENI**

***”Cu privire la aprobarea implementării proiectului “Modernizarea Centrului Educațional Ungheni prin construcția terenului de sport””***

1. **Denumirea autorului și, după caz, a participanților la elaborarea proiectului**

Autorul textului este Secția Economie și Reforme a Consiliului raional Ungheni, de comun acord cu partenerii externi.

1. **Condițiile ce au impus elaborarea proiectului de act normativ și finalitățile urmărite**

Consiliul Raional Ungheni, Republica Moldova și Consiliul Județean Maramureș, România, fiind convinși că relațiile internaționale oferă oportunități excelente pentru dezvoltarea proiectelor de interes comun, având la bază Acordul de colaborare semnat în data de 27 septembrie 2024, au decis dezvoltarea proiectului privind construcția unui teren sportiv modern care va oferi facilitățile necesare antrenării echipelor raionale.

1. **Fundamentarea economico-financiară**

Părţile vor contribui financiar la implementarea prezentului proiect. Consiliul Județean Maramureș a aprobat contribuția de 250 000 RON în acest sens din fondul bugetului pentru anul 2024.

1. **Modul de încorporare a actului în cadrul normativ în vigoare**

Proiectul are la bază art.43(t) al Legii privind administraţia publică locală nr. 436 din 28.12. 2006. De asemenea, are la bază Decizia Consiliului raional Ungheni nr. 6/4 din 27.07.2023 cu privire la completarea Deciziei nr. 5/7 din 28.07.2022 privind aprobarea Strategiei de dezvoltare socio-economică a raionului Ungheni pentru perioada 2022-2030, nr.2/4 din. 09.03.2023 „Cu privire la aprobarea Acordului de cooperare între Județul Maramureș din România și Raionul Ungheni din Republica Moldova”, modificată prin Decizia nr. 4/18 din 25.05.2024; Hotărârea Consiliului Județean Maramureș nr. 166 din 30 aprilie 2024.

**5. Principalele prevederi ale proiectului**

Școala Sportivă Raională din Ungheni, care antrenează echipe de fotbal și nu dispune de infrastructura proprie pentru desfășurarea atât antrenamentelor, cât și meciurilor oficiale din cadrul campionatelor locale organizate de Asociația Raională de Fotbal și cele naționale.

Consiliul raional Ungheni vine cu intenția de a construi terenul artificial de fotbal 35x60, cu nocturne, tribune și vestiar.

Intervenția propusă prin prezenta cerere ține de prima etapă de modernizare a terenului de fotbal.Va fi amenajat terenul de fotbal, va fi executatăîngrădire metalică, vor fi montate nocturne, instalate tribune montabil/demontabile, amenajat terenul aferent și accesele (pavări, înverziri, etc).

Sprijinul Consiliului Județean Maramureș, partenerilor de dezvoltare și contribuția proprie va fi utilizată pentru realizarea activităților menționate mai sus. În acest sens, va fi semnat și un Acord de finanțare.