**NOTĂ INFORMATIVĂ**

**la proiectul deciziei**

***„Cu privire la organizarea odihnei copiilor și adolescenților în sezonul estival 2024”***

|  |
| --- |
| 1. **Autorul și, după caz, participanții la elaborarea proiectului** |
| Proiectul deciziei *„Cu privire la organizarea odihnei copiilor și adolescenților în sezonul estival 2024”* este elaborat de către Direcția Educație. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul deciziei a fost elaborat de către Direcţia Educație în conformitate cu prevederile Codului Educaţiei al Republicii Moldova, Hotărîrii Guvernului Nr. 295/2024 *„Cu privire la organizarea odihnei copiilor și adolescenților în sezonul estival 2024”*. Acesta a fost elaborat în scopul organizării o**Организация летнего отдыха - один из важных аспектов образовательной дея**dihnei, recreerii și întremării copiilor şi adolescenților în timpul liber şi/sau în vacanţa de vară, ori organizarea odihnei copiilor și adolescenților în vacanțe este una din principalele direcții ale politicii de stat și este considerată un atribut indispensabil al politicii sociale în raport cu tânăra generație. Menționăm că organizarea eficientă a odihnei, recreerii şi întremării copiilor/adolescenţilor în timpul liber şi/sau în perioada vacanţelor contribuie semnificativ la asigurarea protecţiei eficiente a drepturilor copilului, îmbunătăţirea stării de sănătate a lor, diminuării numărului de infracţiuni săvârşite, precum şi intensificării activităţilor de prevenire a infracţiunilor sexuale, a violenţei, abuzului, neglijării şi exploatării copilului în diverse medii sociale şi economice. |
| 1. **Principalele prevederi ale proiectului și evidențierea elementelor noi** |
| Principalele prevederi ale proiectului deciziei vizează:  - categoriile de copii (7-16 ani) care se vor odihni în taberele de odihnă din raion și din afara raionului din sursele bugetului de stat; - costul unui bilet de odihnă și întremare a copiilor și adolescenților pentru 10 zile în tabăra de odihnă „Codreanca” din or. Cornești, conform anexei la proiectul deciziei;  - tabăra „Codreanca” va funcționa timp de șase ture, 100 de beneficiari per tură; - responsabilitățile autorităților publice în procesul de organizare a odihnei copiilor (pregătirea taberelor de odihnă); - acordarea biletelor de odihnă unor categorii de copii, din familiile beneficiare de ajutor social (se recomandă autorităților publice locale să acorde gratis 25% din numărul total de bilete acestor categorii de copii). |
| 1. **Fundamentarea economico-financiară** |
| Având în vedere faptul creșterii ratei inflației în ultima perioada și costul orientativ pentru o zi în taberele de odihnă şi întremare a copiilor şi adolescenților, finanțate din bugetul de stat, reflectat în anexa Nr. 01 la Hotărârea Guvernului Nr. 295/2024, se stabilește majorarea cu 0.98 % a costului maxim al unui bilet în tabăra de vară pentru copii și adolescenți pentru anul 2024 comparativ cu anul 2023.  Din analiza componentelor costului biletului (per zi) stabilit pentru anul 2024 fondul cheltuielilor constituie: alimentarea – 150 lei, salariul – 132.01 lei (inclusiv asigurarea socială – 29.68 %), cheltuieli de întreținere – 75.99 lei.  Conform Deciziei Consiliului raional Ungheni Nr. 11/2 din 22.12.2023 *„Cu privire la aprobarea bugetului raional pe anul 2024 în a doua lectură”***, în bugetul raional** pentru odihna de vară a copiilor și adolescenților sunt planificate 3223.4 mii lei, dintre care 420.0 mii lei sunt planificate pentru a fi încasate din vânzarea biletelor.  Prezentul proiect nu necesită alte cheltuieli suplimentare. |
| 1. **Impactul proiectului** |
| Proiectul va avea un impact pozitiv asupra sănătății și dezvoltării copiilor și adolescenților, va respecta dreptul acestora la odihnă și întremare. Direcţia Educație va asigura buna executare a deciziei propuse spre aprobare. |
| 1. **Modul de încorporare a actului în cadrul normativ în vigoare** |
| Proiectul deciziei este elaborat în conformitate cu prevederile art. 4 alin. 2) al Legii cu privire la descentralizarea administrativă Nr. 435/2006, art. 43 alin. 1) lit. i), alin. 2), art. 53 alin. 1) lit. a) a Legii privind administraţia publică locală Nr. 436/2006, Decizia Consiliului raional Ungfheni Nr. 11/2 din 22.12.2023 *„Cu privire la aprobarea bugetului raional pe anul 2023 în a doua lectură”****.***  Pentru implementarea prezentului proiect de decizie nu va fi necesară modificarea altor decizii. |
| 1. **Avizarea și consultarea publică a proiectului** |
| În scopul respectării prevederilor Legii cu privire la actele normative Nr. 100/2017, Legii privind transparenţa în procesul decizional Nr. 239/2008, proiectul deciziei a fost plasat pe pagina web a Consiliului raional Ungheni [www.crungheni.md](http://www.crungheni.md/). Proiectul deciziei se prezintă comisiei consultative de specialitate pentru avizare şi se propune Consiliului raional Ungheni pentru examinare şi aprobare în şedinţă. |
| 1. **Constatările expertizei de compatibilitate** |
| Proiectul nu necesită expertiza de compatibilitate, dat fiind faptul că nu prezintă relevanță Uniunii Europene. |
| **9. Constatările expertizei juridice** |
| Proiectul corespunde legislației în vigoare. |
| **10. Constatările altor expertize** |
| Proiectul nu necesită a fi expus altor expertize. |

Șefa interimară Direcție Educație, Iulia PANCU