**NOTĂ INFORMATIVĂ**

**la proiectul de decizie ”Cu privire la aplicarea proiectului în cadrul**

**Programului Interreg Regiunea Dunării 2021-2027”**

1. **Condiţiile ce au impus elaborarea proiectului de decizie**

În conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397 -XV din 16 octombrie 2003 privind finanțele publice locale,

având în vedere că, la 03 noiembrie 2023 pînă la 29 martie 2024, fost lansat Apelul 2 de proiecte în cadrul Programului Interreg Regiunea Dunării 2021-2027, ţinând cont de importanţa dezvoltării şi consolidării relaţiilor de parteneriat şi colaborare transnațională, Centrul de Resurse şi Atragerea Investiţiilor a Consiliului Raional a elaborat proiectul de decizie ”Cu privire la aplicarea proiectului în cadrul Programului Interreg Regiunea Dunării 2021-2027”.

Scopul proiectului de decizie este acceptarea aplicării proiectului ”Ensuring healthier waters in a revitalized and transnational Danube Region” DRP0301261 - BlueGreen Danube Corridor (Asigurarea apelor mai sănătoase într-o regiune a Dunării revitalizată și transnațională, DRP0301261 - Coridorul AlbastruVerde al Dunării) la Apelul 2 de proiecte al Programului Interreg Regiunea Dunării 2021-2027.

**2. Conformitatea proiectului cu actele normative și legislative în vigoare**

Proiectul de decizie respectă prevederile actelor normative și legislative actuale și este elaborat în vederea implementării Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative.

**3. Principalele prevederi, evidenţierea elementelor noi**

Legile care reglementează domeniul vizat: Legea nr.436-XVI din 28 decembrie 2006 privind administrația publică locală, Legea nr.397-XV din 16 octombrie 2003 privind finanțele publice locale

Urmare a proiectului ”Ensuring healthier waters in a revitalized and transnational Danube Region” DRP0301261 - BlueGreen Danube Corridor (Asigurarea apelor mai sănătoase într-o regiune a Dunării revitalizată și transnațională, DRP0301261 - Coridorul AlbastruVerde al Dunării), vor putea fi atrase, în raionul Ungheni, investiții UE în valoare de aproximativ 287000 Euro.

**4. Fundamentarea economico-financiară în cazul în care realizarea noilor reglementări necesită cheltuieli financiare şi de altă natură.**

Proiectul de decizie prevede acceptarea aplicării, de către Consiliul Raional Ungheni, în parteneriat cu Sectorul 2 al Municipiului Bucuresti, România și Asociația pentru Transferul Tehnologic și Inovație Varna, Bulgaria, la Apelul 2 de proiecte al Programului Interreg Regiunea Dunării 2021-2027 a proiectului ”Ensuring healthier waters in a revitalized and transnational Danube Region” DRP0301261 - BlueGreen Danube Corridor (Asigurarea apelor mai sănătoase într-o regiune a Dunării revitalizată și transnațională, DRP0301261 - Coridorul AlbastruVerde al Dunării).

Astfel, beneficiul economico - financiar viitor fiind de aproximativ 287000 euro –investiții UE atrase în raionul Ungheni pentru consolidarea capacităților de protejare și conservare a biodiversității, de reabilitare și amenajare a albiei rîului Delia care traversează 6 localități din raion, beneficiarii finali fiind cetăţenii locuitori ai raionului Ungheni

**5. Modul de încorporare a actului în cadrul normativ**

Proiectul de decizie a fost elaborat în conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397-XV din 16 octombrie 2003 privind finanțele publice locale

**6.Avizarea și consultarea publică a proiectului**

În scopul respectării prevederii Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative, anunțul cu privire la inițierea elaborării proiectului deciziei precum și anunțul cu privire la consultări publice inclusiv și proiectul de decizie cu toate explicațiile de rigoare a fost plasate pe pagina web [www.crungheni.md](http://www.crungheni.md) a Consiliului raional Ungheni.

Proiectul de decizie se prezintă comisiilor de specialitate pentru avizare pentru a se propune Consiliului raional pentru examinare și adoptare în ședință.

**7. Constatările expertizei juridice**

Proiectul de decizie ”Cu privire la aplicarea proiectului în cadrul Programului Interreg Regiunea Dunării 2021-2027”, corespunde normelor legale.

**8.Impactul proiectului**

Impactul pe termen lung al proiectului va consta în atragerea și valorificarea investițiilor Uniunii Europene în raionul Ungheni și consolidarea capacităților de protejare și conservare a biodiversității, de reabilitare și amenajare a albiei rîului Delia care traversează 6 localități din raion. Dezvoltarea parteneriatelor transfrontaliere va contribui la sporirea oportunităților de accesare a fondurilor UE și dezvoltarea acțiunilor de dezvoltare durabilă a raionului Ungheni, cât și promovarea acestuia pe plan transnațional.

**Şef Centrul de Resurse Violeta PETRE**

**şi Atragere a Investiţiilor**