**NOTĂ INFORMATIVĂ**

**la proiectul deciziei**

***„Cu privire la schimbarea denumirii instituției publice”***

|  |
| --- |
| 1. **Autorul și, după caz, participanții la elaborarea proiectului** |
| Proiectul deciziei *„Cu privire la schimbarea denumirii instituției publice”* este elaborat de către Direcția Educație. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul deciziei a fost elaborat de către Direcţia Educație în conformitate cu prevederile Codului Educaţiei al Republicii Moldova, Hotărîrii Guvernului privind finanţarea în bază de cost standard per elev a instituţiilor de învăţămînt primar şi secundar general din subordinea autorităţilor publice locale de nivelul al doilea Nr. 868/2014.  În ultimii ani numărul copiilor într-un șir de instituții preuniversitare din raion este în descreștere. Direcția Educație de mai mult timp se confruntă cu o problemă majoră generată de deficitul bugetar produs de instituțiile de învățământ cu un număr mic de copii ponderați. Respectiv, la moment, IET din satul Condrătești o frecventează 26 de copii. În cadrul Instituției Publice Gimnaziul „Pavel Buruiană” din s. Condrătești, sunt înscriși 74 de elevi. Deficitul bugetar generat de instituție în anul 2024 este de 1.100 mii lei. Ca urmare, se propune schimbarea denumirii I.P. Gimnaziul Gimnaziul „Pavel Buruiană” din s. Condrătești, r-nul Ungheni în I.P. Complexul Educațional Gimnaziul - Grădiniță „Pavel Buruiană” din s. Condrătești, r-nul Ungheni, cu trecerea IET din satul Condrătești în subordinea acesteia.  Proiectul a fost elaborat în scopul reducerii deficitului bugetar, eficientizării activității instituțiilor educaționale preuniversitare din satul Condrătești, raionul Ungheni, asigurării condițiilor optime de educație a copiilor din localitățile menționate. |
| 1. **Principalele prevederi ale proiectului și evidențierea elementelor noi** |
| Principalele prevederi ale proiectului deciziei vizează:   * schimbarea denumirii Instituției Publice Gimnaziul „Pavel Buruiană” din s. Condrătești, raionul Ungheni, IDNO: 1013620011133, cu sediul în satul Condrătești, raionul Ungheni, aceasta, începând cu 01.01.2025, devenind Instituția Publică Complexul Educațional Gimnaziul-Grădiniță „Pavel Buruiană” din s. Condrătești, raionul Ungheni; * trecerea, începând cu 01.01.2025, instituției de educație timpurie din satul Condrătești din subordinea Primăriei comunei Condrătești, în subordinea Instituției Publice Complexul Educațional Gimnaziul-Grădiniță „Pavel Buruiană” din s. Condrătești, raionul Ungheni; * aprobarea statutului în redacție nouă a Instituției Publice Complexul Educațional Gimnaziul-Grădiniță „Pavel Buruiană” din s. Condrătești, raionul Ungheni; * delegarea sarcinilor directorului instituției publice, după cum urmează:   - verificarea denumirii Instituției Publice Complexul Educațional Gimnaziul - Grădiniță „Pavel Buruiană” din s. Condrătești, raionul Ungheni, la Instituția Publică „Agenția Servicii Publice”; - înregistrarea schimbării denumirii instituției publice în termenii prevăzuți de legislația în vigoare; - depunerea/ridicarea actelor în termenii prevăzuți de legislație la Instituția Publică „Agenția Servicii Publice”; - primirea bunurilor transmise ca urmare a trecerii instituției de educație timpurie din satul Condrătești din subordinea Primăriei comunei Condrătești, în subordinea Instituției Publice Complexul Educațional Gimnaziul - Grădiniță „Pavel Buruiană” din s. Condrătești, raionul Ungheni; - angajarea prin transfer a personalului instituției de educație timpurie din satul Condrătești conform prevederilor legislaţiei muncii în vigoare. |
| 1. **Fundamentarea economico-financiară** |
| Deficitul bugetar generat de I.P. Gimnaziul „Pavel Buruiană” din s. Condrătești în anul 2024 este de 1.100 mii lei. Trecerea IET din satul Condrătești în subordinea I.P. Complexul Educațional Gimnaziul-Grădiniță „Pavel Buruiană” din s. Condrătești va reduce deficitul bugetar al instituției publice și va eficientiza considerabil cheltuielile.  Cheltuielile ce ţin de schimbarea denumirii instituției publice vor fi suportate din bugetul instituției pentru anul 2023. |
| 1. **Impactul proiectului** |
| Proiectul va avea un impact pozitiv asupra asigurării condițiilor optime de educație a copiilor din localitate. Direcţia Educație va asigura buna executare a deciziei propuse spre aprobare. |
| 1. **Modul de încorporare a actului în cadrul normativ în vigoare** |
| Proiectul deciziei este elaborat în conformitate cu prevederile art. 15 alin. 1) lit. f), art. 21 alin.1), art. 141 alin.1) lit. j) din Codul educației al Republicii Moldova, art. 82 din Codul civil al Republicii Moldova, art. 74 alin. 1), alin. 3) din Codul Muncii al Republicii Moldova, art.43 alin.1) lit.lit. q-r), alin. 2) din Legea privind administrația publică locală Nr. 436/2006, Legii privind înregistrarea de stat a persoanelor juridice şi a întreprinzătorilor individuali Nr. 220/2007, Hotărîrii Guvernului  privind finanţarea în bază de cost standard per elev a instituţiilor de învăţămînt primar şi secundar general din subordinea autorităţilor publice locale de nivelul al doilea Nr. 868/2014, Regulamentului cu privire la modul de transmitere a bunurilor proprietate publică, aprobat prin Hotărîrea Guvernului Nr. 901/2015.  Pentru implementarea prezentului proiect de decizie nu va fi necesară modificarea altor decizii. |
| 1. **Avizarea și consultarea publică a proiectului** |
| În scopul respectării prevederilor Legii cu privire la actele normative Nr. 100/2017, Legii privind transparenţa în procesul decisional Nr. 239/2008, proiectul deciziei a fost plasat pe pagina web a Consiliului raional Ungheni [www.crungheni.md](http://www.crungheni.md/). Proiectul deciziei se prezintă comisiei consultative de specialitate pentru avizare şi se propune Consiliului raional Ungheni pentru examinare şi aprobare în şedinţă. |
| 1. **Constatările expertizei de compatibilitate** |
| Proiectul nu necesită expertiza de compatibilitate, dat fiind faptul că nu prezintă relevanță Uniunii Europene. |
| **9. Constatările expertizei juridice** |
| Proiectul corespunde legislației în vigoare. |
| **10. Constatările altor expertize** |
| Proiectul nu necesită a fi expus altor expertize. |

Șefa interimară Direcție Educație, Iulia PANCU