*Proiect*

**CONSILIUL RAIONAL UNGHENI**

**DECIZIE**

***Nr.\_\_\_\_\_\_\_\_\_ din\_\_\_\_\_\_\_\_\_\_\_\_\_2024***

*Cu privire la schimbarea denumirii instituției publice*

În temeiul art. 15 alin. 1) lit. f), art. 21 alin.1), art. 141 alin.1) lit. j) din Codul educației al Republicii Moldova;

art. 182 din Codul civil al Republicii Moldova;

art. 74 alin. 1), alin. 3) din Codul Muncii al Republicii Moldova; art.43 alin.1) lit.lit. q-r), alin. 2) din Legea privind administrația publică locală Nr. 436/2006; Legii privind înregistrarea de stat a persoanelor juridice şi a întreprinzătorilor individuali Nr. 220/2007;

Hotărîrii Guvernului  privind finanţarea în bază de cost standard per elev a instituţiilor de învăţămînt primar şi secundar general din subordinea autorităţilor publice locale de nivelul al doilea Nr. 868/2014;

Regulamentului cu privire la modul de transmitere a bunurilor proprietate publică, aprobat prin Hotărîrea Guvernului Nr. 901/2015;

acordului Consiliului comunal Condrătești aprobat prin Decizia Nr. 4/1 din 26.04.2024;

în scopul asigurării condițiilor optime de educație a copiilor din localitățile raionului Ungheni,

Consiliul raional Ungheni

**DECIDE:**

1. Se ia act de Decizia Consiliului comunal Condrătești Nr. 4/1 din 26.04.2024 și nota informativă prezentată de către Direcția Educație.

2. Se aprobă schimbarea denumirii Instituției Publice Gimnaziul „Pavel Buruiană”, din satul Condrătești, raionul Ungheni, IDNO: 1013620011133, cu sediul în satul Condrătești, raionul Ungheni, aceasta, începând cu 01.01.2025, devenind Instituția Publică Complexul Educațional Gimnaziul-Grădiniță „Pavel Buruiană” din satul Condrătești, raionul Ungheni.

3. Începând cu 01.01.2025, instituția de educație timpurie din satul Condrătești va trece din subordinea Primăriei comunei Condrătești, raionul Ungheni, în subordinea Instituției Publice Complexul Educațional Gimnaziul-Grădiniță „Pavel Buruiană” din satul Condrătești, raionul Ungheni. 4. Prin prezenta se aprobă statutul în redacție nouă a Instituției Publice Complexul Educațional Gimnaziul-Grădiniță „Pavel Buruiană” din satul Condrătești, raionul Ungheni, conform anexei la prezenta decizie. 5. Statutul în redacție nouă al Instituției Publice Gimnaziul – Grădiniță „Pavel Buruiană” din satul Condrătești, raionul Ungheni, va fi prezentat spre avizare Ministerului Educației și Cercetării al Republicii Moldova. 6. Directorul instituției publice va asigura:

- verificarea denumirii Instituției Publice Complexul Educațional Gimnaziul - Grădiniță „Pavel Buruiană” din satul Condrătești, raionul Ungheni, la Instituția Publică „Agenția Servicii Publice”; - înregistrarea schimbării denumirii instituției publice în termenii prevăzuți de legislația în vigoare; - depunerea/ridicarea actelor în termenii prevăzuți de legislație la Instituția Publică „Agenția Servicii Publice”;

- primirea bunurilor transmise ca urmare a trecerii instituției de educație timpurie din satul Condrătești din subordinea Primăriei comunei Condrătești, raionul Ungheni, în subordinea Instituției Publice Complexul Educațional Gimnaziul - Grădiniță „Pavel Buruiană” din satul Condrătești, raionul Ungheni; - angajarea prin transfer a personalului instituției de educație timpurie din satul Condrătești conform prevederilor legislaţiei muncii în vigoare. 7. Cheltuielile ce ţin de schimbarea denumirii instituției publice vor fi suportate din mijloacele preconizate în bugetul instituției publice pentru anul 2024. 8. Prezenta decizie va fi adusă la cunoștința Ministerului Educației și Cercetării a Republicii Moldova, Consiliului comunal Condrătești, Instituției Publice Gimnaziul „Pavel Buruiană” din satul Condrătești, raionul Ungheni, Direcției Educație, Direcției Finanțe. 9. Controlul asupra executării prezentei decizii se pune în sarcina dlui Ternovschi Dionisie, președintele raionului Ungheni.

Preşedintele şedinţei \_\_\_\_\_\_\_\_\_\_\_\_\_\_\_\_\_\_\_\_\_\_\_ *Contrasemnează:*

Secretara Consiliului raional, Rodica LIȚCAN

Șefa Secției juridică și resurse umane Valentina PASCARU

Șefa interimară Direcție Educație Iulia PANCU