Proiect

**CONSILIUL RAIONAL UNGHENI**

**DECIZIE**

nr.\_\_\_\_\_ din \_\_\_\_\_\_\_\_\_\_\_2024

*Cu privire la desemnarea reprezentantului*

*în instanța de judecată (procese penale)*

În temeiul art. 79 alin.alin. 1-2), art. 80 alin.alin. 1-6) din Codul de procedură penală al Republicii Moldova;

art. 43 alin. 2) din Legea privind administraţia publică locală Nr. 436 din 28.12.2006,

Consiliul raional Ungheni

D E C I D E:

1. Se desemnează dna Valentina Pascaru, șefa Secției juridică și resurse umane în cadrul Aparatului președintelui raionului, pentru a reprezenta Consiliul raional Ungheni în calitate de parte vătămată, parte civilă, în toate fazele procesului penal, avînd dreptul de a cunoaşte esenţa învinuirii, de a participa la efectuarea acţiunilor procesuale la propunerea organului de urmărire penală, de a cere recuzarea persoanei care efectuează urmărirea penală, a judecătorului, procurorului, expertului, interpretului, traducătorului, grefierului, de a rezenta documente şi alte mijloace de probă pentru a fi anexate la dosarul penal şi cercetate în şedinţa de judecată, de a face explicaţii, de a înainta cereri, de a face obiecţii împotriva acţiunilor organului de urmărire penală, de a cere includerea obiecţiilor sale în procesul-verbal al acţiunii respective, de a lua cunoştinţă de procesele-verbale ale acţiunilor procesuale la care el a participat, de a cere completarea lor sau includerea obiecţiilor sale în procesul-verbal respectiv, de a lua cunoştinţă de materialele cauzei penale din momentul terminării urmăririi penale, inclusiv în cazul clasării procesului penal, de a nota orice date din dosar privind interesele Consiliului raional Ungheni, să participe la şedinţele de judecată, să pledeze în dezbateri judiciare, să depună plîngeri împotriva acţiunilor şi hotărîrilor organului de urmărire penală şi să atace hotărîrile instanţei în limitele competenţei sale, de a retrage orice cerere depusă de el, de a face obiecţii la plîngerile altor participanţi la proces, care i-au fost aduse la cunoştinţă de către organul de urmărire penală sau despre care a aflat în alte împrejurări, în cazul în care aceste plîngeri se referă la interesele Consiliului raional Ungheni. În şedinţa de judecată, să-şi expună opinia referitor la cererile şi propunerile altor participanţi la proces, precum şi la chestiunile ce se soluţionează de către instanţă, în măsura în care ele ating interesele Consiliului raional Ungheni, să facă obiecţii împotriva acţiunilor nelegitime ale altor participanţi la proces în măsura în care ele ating interesele Consiliului raional Ungheni, să facă obiecţii împotriva acţiunilor preşedintelui şedinţei de judecată cînd acestea se referă la interesele Consiliului raional Ungheni, de a exercita căile de atac împotriva hotărîrilor instanţei, de a prezenta un titlu executoriu spre urmărire.

2. Prezenta decizie este valabilă pe termen de 1 (un) an.

3. Controlul asupra executării prezentei decizii se atribuie preşedintelui raionului Ungheni.

Preşedintele şedinţei \_\_\_\_\_\_\_\_\_\_\_\_\_\_\_\_\_\_\_\_\_\_

Contrasemnează:

Secretara Consiliului raional Rodica LIȚCAN

Şefa Secției juridică și resurse umane Valentina PASCARU