**Notă explicativă**

**la proiectul de decizie *”*Cu privire la transmiterea în gestiune**

**a sistemului de monitorizare a mediului*”***

În perioada 2018-2021, Consiliul Raional Ungheni, împreună cu Consiliul Județean Constanța, Romania și Asociația de Inovații și Tranfer Tehnologic Varna, Bulgaria, au implementat proiectul ”Monitorizarea și Protecția în Comun a Mediului în Bazinul Mării Negre”, ALERT, BSB-538, finanțat de Uniunea Europeană prin ENI POC Bazinul Mării Negre 2014-2020.

În cadrul proiectului, pe lângă activități de instruire și dezvoltare a capacităților profesionale de intervenție în situații de urgență, au fost achiziționate echipamente specializate, dintre care și sistemul de monitorizare a mediului.

Sistemul de monitorizare a mediului constă dintr-un set de senzori și echipamente specifice care permit măsurarea indicilor de mediu (presiune atmosferica, viteza vintului, nivelul de CO2, Oxigen, vibrații, etc – conform listei anexate). Astfel, în urma efectuărilor măsurărilor, se colectează datele în baza cărora poate fi cercetată dinamica indicatorilor de mediu. Datele colectate se transmit către Partenerul Lider – Consiliul Județean Constanța- pentru a fi publicate pe platforma online creată în cadrul proiectului.

În Contractul de grant nr. 88854/02.08.2018, este menționată obligația tuturor Partenerilor de Proiect să asigure durabilitatea activităților proiectului timp de 5 ani după finalizarea proiectului, în cazul nostru, până în octombrie 2026.

Activitatea de monotirzare a medilui, cu utilizarea sistemului de monitorizare, face parte din activitățile de asigurare a durabilității proiectului.

Astfel, pentru a respecta prevederile contractului de grant întru asigurarea durabilității proiectului ALERT BSB-538, pentru colectarea datelor de mediu și transmiterea lunară a acestora către CJ Constanța, se transmite în gestiune sistemul de monitorizare a mediului către Direcția Educație, care, prin intermediul Centrului Raional de Asistență și Performanță în Educație, vor asigura efectuarea măsurărilor indicatorilor de mediu și transmiterea lunară a datelor colectate pentru a fi publicate pe platfoma sus menționată.

**Şef Centrul de Resurse Violeta PETRE**

**şi Atragere a Investiţiilor**